1.pielikums

Projektu iesniegumu atlases nolikumam

# Eiropas Savienības kohēzijas politikas programmas 2021.–2027.gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” (turpmāk – pasākums) pirmās atlases kārtas projekta iesnieguma aizpildīšanas metodika (turpmāk – metodika)

Metodika ir sagatavota, ievērojot Ministru kabineta 2024. gada 26. marta noteikumos Nr. 197 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu pirmās atlases kārtas īstenošanas noteikumi”(turpmāk – SAM MK noteikumi), projektu iesniegumu atlases nolikumā (turpmāk – atlases nolikums) un projektu iesniegumu vērtēšanas kritēriju piemērošanas metodikā iekļautos nosacījumus un skaidrojumus. Projekta iesniegumu sagatavo un iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>.

Visus projekta iesnieguma datu laukus aizpilda latviešu valodā. Projekta iesniegumam pievieno visus atlases nolikumā noteiktos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. Papildu informācija par iesniedzamo dokumentu noformēšanu norādīta atlases nolikuma III nodaļā “Projektu iesniegumu noformēšanas un iesniegšanas kārtība”.

Aizpildot projekta iesniegumu, jānodrošina sniegtās informācijas saskaņotība starp visām projekta iesnieguma sadaļām un pielikumiem, kurās tā minēta vai uz kuru atsaucas.

Metodika ir veidota atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas datu laukos. Visi projekta iesnieguma aizpildīšanas ieteikumi, paskaidrojumi un atsauces uz normatīvajiem aktiem ir noformēti “*zilā krāsā*”, papildus tehniskas norādes noformētas “pelēkā krāsā”.

Papildus, aizpildot projekta iesniegumu KPVIS, izmantojama KPVIS elektroniskā lietotāju rokasgrāmata (eLRG) - <https://elrg.cfla.gov.lv/>, kurā pieejamas aktuālās KPVIS funkcionalitāšu tehniskās un biznesa lietošanas instrukcijas, t.sk. par KPVIS ekrānskatiem, specifiskām datu ievades prasībām un pielietojamiem risinājumiem.

* *Vēršam uzmanību, ka metodikā iekļautajiem KPVIS ekrānskatiem ir tikai informatīvs raksturs ar mērķi sniegt priekšstatu par attiecīgās sadaļas vizuālo izskatu un tie pilnībā neatspoguļo pasākuma nosacījumus.*

# Projekta iesniegums

## SADAĻA - PROJEKTA IESNIEDZĒJS

|  |  |
| --- | --- |
|  | **Projekta nosaukums**  Ievada informāciju  *Projekta nosaukums nedrīkst pārsniegt vienu teikumu. Tam kodolīgi jāatspoguļo projekta mērķis.* |
| **Projekta iesniedzēja nosaukums**  *Norāda projekta iesniedzēja juridisko nosaukumu.*  *Projekta iesniedzējs ir noteikts SAM MK noteikumu 11. punktā – atkritumu apsaimniekotājs (komersants), kurš normatīvajos aktos noteiktajā kārtībā ir saņēmis atbilstošu atkritumu apsaimniekošanas atļauju vai atļauju A vai B kategorijas piesārņojošo darbību veikšanai un kura darbība atbilstoši Saimniecisko darbību statistiskās klasifikācijas Eiropas Kopienā 2. redakcijai3 atbilst E sadaļas 38. vai 39. nodaļai:*   * *sadzīves atkritumu apsaimniekotājs (komersants), kuram uz projekta īstenošanas laiku ir noslēgts līgums ar pašvaldību par atkritumu apsaimniekošanas pakalpojuma sniegšanu tās teritorijā;* * *atkritumu apsaimniekošanas komersants, kurš Latvijas Republikas teritorijā nodrošina bīstamo sadzīves atkritumu un videi kaitīgu preču atkritumu savākšanu normatīvajos aktos noteiktajā kārtībā.* |
| **Nodokļu maksātāja reģistrācijas kods**  Lauks tiek automātiski aizpildīts |
| **Patiesā labuma guvējs**  Lauks tiek automātiski aizpildīts |
| **Projekta iesniedzēja veids**  Lauks tiek automātiski aizpildīts |
| **Projekta iesniedzēja tips**  Izvēlas atbilstošo no klasifikatora:  *Norāda N/A, jo uz šajā pasākumā noteikto projekta iesniedzēju neattiecas Regulas 651/2014 1. pielikuma nosacījumi.* |
| **Vai ir valsts budžeta finansēta institūcija?**  Izvēlas atbilstošo no klasifikatora:   * *Nē* |
| **Projekta iesniedzēja NACE klasifikators**  Ievada informāciju  *Projekta iesniedzējs no* [*NACE 2. redakcijas*](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija) *klasifikatora izvēlas* ***savai pamatdarbībai atbilstošo*** *ekonomiskas darbības kodu. Ja uz projekta iesniedzēju attiecas vairākas darbības, šajā datu laukā norāda galveno pamatdarbību.* |

**SADAĻA - PROJEKTA APRAKSTS**

### Vispārīgi

### Kopsavilkums, kas publicējams Eiropas Savienības fondu tīmekļa vietnē (esfondi.lv)

*Kopsavilkumu ieteicams rakstīt pēc visu pārējo sadaļu aizpildīšanas.*

***Kopsavilkumā projekta iesniedzējs sniedz visaptverošu, īsu un strukturētu projekta būtības kopsavilkumu, kas jebkuram interesentam sniedz ieskatu par to, kas projektā plānots, t.sk. norāda informāciju par:***

* *projekta mērķi (īsi, atbilstoši sadaļā “Projekta mērķis” paredzētajam);*
* *galvenajām projekta darbībām (atbilstoši sadaļā “Darbības” paredzētajam);*
* *plānotajiem rezultātiem (atbilstoši sadaļā “Rādītāji” paredzētajam);*
* *projekta kopējām attiecināmajām izmaksām un Kohēzijas fonda (turpmāk – KF) finansējuma apmēru (atbilstoši sadaļā “Finansēšanas plāns” norādītajam);*
* *projekta īstenošanas laiku (atbilstoši sadaļā “Īstenošanas grafiks” paredzētajam).*
* *Par projekta īstenošanas sākumu uzskatāms līguma par projekta īstenošanu noslēgšanas datums, taču izmaksas par projekta darbību īstenošanu atbilstoši SAM MK noteikumu 18. punktā noteiktajam ir attiecināmas no SAM MK noteikumu spēkā stāšanās dienas – 2024. gada 3. aprīļa.*
* *Atbilstoši SAM MK noteikumu 19. punktam projektu īsteno 12 mēnešu laikā no līguma par projekta īstenošanu noslēgšanas dienas, bet ne ilgāk kā līdz 2025. gada 31. decembrim. Projektā norāda faktisko plānoto projekta īstenošanas termiņu.*
* *Šī informācija par projektu pēc projekta iesnieguma apstiprināšanas tiks publicēta Eiropas Savienības fondu vadošās iestādes tīmekļa vietnē* [*www.esfondi.lv*](https://www.esfondi.lv/sakums).

### Projekta mērķis

***Šajā sadaļā projekta iesniedzējs****:*

* *definē projekta mērķi:* 
  + *projekta mērķim jābūt atbilstošam SAM MK noteikumu 2. punktā noteiktajam pasākuma mērķim – attīstīt atkritumu dalītas vākšanas sistēmu, sagatavošanu atkārtotai izmantošanai, pārstrādei un reģenerācijai;*
  + *projekta mērķim ir jābūt atbilstošam projekta iesniedzēja kompetencei un tādam, kuru ar pieejamajiem resursiem var sasniegt projektā plānotajā termiņā.*
* *identificē projektā risināmo problēmu, norāda tās aktualitāti, īsi raksturo pašreizējo situāciju un pamato, kāpēc identificēto problēmu nepieciešams risināt konkrētajā laikā un vietā, kā arī norāda paredzamās sekas, ja projekts netiks īstenots;*
* *norāda, kādu ieguldījumu projekta īstenošana dos pasākuma mērķa sasniegšanā un identificētās problēmas risināšanā.*

### Projekta NACE klasifikators

|  |  |
| --- | --- |
| A black and white text  Description automatically generated | Izvēlas no klasifikatora  *No vispārējās ekonomiskās darbības klasifikatora –* [*NACE 2. redakcijas*](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija) *izvēlas* ***projektam atbilstošo*** *klasi (četru ciparu kodu) un nosaukumu.*   * *Lai meklētu NACE kodu jāievada pirmie trīs simboli.* * *Projekta NACE kods un nosaukums izriet no projekta mērķa un satura un tas var atšķirties no projekta iesniedzēja pamatdarbības NACE koda. Šī informācija tiek izmantota statistikas vajadzībām.* |

### Projekta īstenošanas vieta

**Vai projekta īstenošanas vieta ir visa Latvija?**

***Šajā sadaļā projekta iesniedzējs atzīmē “Nē”*** *un identificē un apraksta projekta darbību īstenošanas teritoriju:*

* *projekta iesniedzēja faktiskās darbības adresi/-es (ja ir nosakāma);*
* *kadastra numuru (11 ciparu kods);*
* *kadastra apzīmējumu (ja nepieciešams);*

|  |  |
| --- | --- |
|  | **Projekta īstenošanas vieta**  Ievada projekta īstenošanas vietas adresi  Ieraksti vismaz trīs simbolus, lai meklētu adresi  *Pasākuma mērķteritorija ir noteikta pasākuma SAM MK noteikumu 3. punktā – Latvijas Republikas teritorija.* |
| **Kadastra numurs**  Norāda īpašuma kadastra numuru (11 cipari) |
| **Kadastra apzīmējums**  Var norādīt īpašuma kadastra apzīmējumu (14 cipari) |
| **Projekta īstenošanas vietas apraksts**  Ievada informāciju, ja nepieciešams. |

### Projekta īstenošana un vadība

### Projekta administrēšanas kapacitāte

***Šajā sadaļā projekta iesniedzējs*** *sniedz informāciju par vadības un īstenošanas procesa organizēšanai nepieciešamo personālu, atbildīgajiem speciālistiem – to pieejamību, kvalifikāciju, pieredzi un kompetenci, nodrošinot vismaz šādas funkcijas:*

* *iepirkumu, līgumu administrāciju, lietvedību;*
* *grāmatvedības uzskaiti, maksājumu pārbaudes un veikšanu, finanšu plānošanu;*
* *saskaņojumu konteineru izvietošanai (pieņemšanas – nodošanas akti), darbu progresa atskaišu un pārskatu sagatavošanu.*
* *Projekta vadības izmaksas nav attiecināmas, un tās sedz projekta iesniedzējs.*

**Projekta īstenošanas/uzraudzības shēmas apraksts**

***Šajā sadaļā projekta iesniedzējs*** *sniedz darbību aprakstu sekmīgai projekta īstenošanai, norāda uzraudzības instrumentus projekta īstenošanas kvalitātes nodrošināšanai un kontrolei.*

*Projekta iesniedzējs norāda informāciju par saņemto atkritumu apsaimniekošanas vai A vai B kategorijas piesārņojošas darbības atļauju (tās numuru).*


**A screenshot of a social media post

Description automatically generated**

### Projekta finansiālā kapacitāte

***Šajā sadaļā projekta iesniedzējs sniedz informāciju par pieejamajiem finanšu līdzekļiem plānotā projekta īstenošanai, ņemot vērā, ka projektu īsteno un priekšfinansē no līdzekļiem, par kuriem nav saņemts nekāds komercdarbības atbalsts,*** *t.sk.:*

* *norāda finansējuma avotus plānotā projekta iesniedzēja līdzfinansējuma nodrošināšanai;*
* *pamato projekta iesniedzēja spēju nodrošināt nepieciešamo līdzfinansējumu, tai skaitā, pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā, arī attiecībā uz rīcību sadārdzinājuma gadījumā.*
* *Visas papildu izmaksas, kas pārsniedz metodikā noteiktās vienas vienības likmes, projekta izmaksu pieaugumu, pievienotās vērtības nodokli un projekta vadības izmaksas projekta iesniedzējs sedz no saviem līdzekļiem, par kuriem nav saņemts nekāds komercdarbības atbalsts*
* *Projekta iesniegumā norāda sabiedrības izglītošanas un vides apziņas celšanas pasākumu izmaksu finanšu plūsmu pēcuzraudzības periodā.*



### Projekta risku izvērtējums

*Šajā sadaļā projekta iesniedzējs:*

* *identificē un analizē projekta īstenošanas riskus vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var norādīt arī citus riskus;*
* *sniedz katra riska aprakstu, t.i.,* *konkretizē riska būtību, kā arī raksturo, kādi apstākļi un informācija pamato tā iestāšanās varbūtību;*
* *norāda riska ietekmes līmeni uz projekta ieviešanu un mērķa sasniegšanu. Novērtējot riska ietekmes līmeni, ņem vērā tā ietekmi uz projektu kopumā – projekta finanšu resursiem, projektam atvēlēto laiku, plānotajām darbībām, rezultātiem un citiem projektam raksturīgiem faktoriem. Izmanto šādu risku ietekmes novērtēšanas skalu:*
  + *riska ietekme ir augsta, ja riska iestāšanās gadījumā tam ir ļoti būtiska ietekme un ir būtiski apdraudēta projekta ieviešana, mērķu un rādītāju sasniegšana, būtiski jāpalielina finansējums vai rodas apjomīgi zaudējumi;*
  + *riska ietekme ir vidēja, ja riska iestāšanās gadījumā tas var ietekmēt projekta īstenošanu, kavēt projekta sekmīgu ieviešanu un mērķu sasniegšanu;*
  + *riska ietekme ir zema, ja riska iestāšanās gadījumā tam nav būtiskas ietekmes un tas neietekmē projekta ieviešanu;*
* *analizē riska iestāšanās varbūtību un biežumu projekta īstenošanas laikā vai noteiktā laika periodā, piemēram, attiecīgās darbības īstenošanas laikā, ja risks attiecināms tikai uz konkrētu darbību. Riska iestāšanās varbūtībai izmanto šādu skalu:*
  + *iestāšanās varbūtība ir augsta, ja ir droši vai gandrīz droši, ka risks iestāsies, piemēram, reizi gadā;*
  + *iestāšanās varbūtība ir vidēja, ja ir iespējams (diezgan iespējams), ka risks iestāsies, piemēram, vienu reizi projekta laikā;*
  + *iestāšanās varbūtība ir zema, ja mazticams, ka risks iestāsies, var notikt tikai ārkārtas gadījumos;*
* *norāda par risku novēršanas/ mazināšanas pasākumu īstenošanu atbildīgās personas;*
* *norāda projekta iesniedzēja plānotos un ieviešanas procesā esošos pasākumus, kas mazina riska ietekmes līmeni vai mazina iestāšanās varbūtību, tai skaitā norāda informāciju par pasākumu īstenošanas biežumu. Izstrādājot pasākumus, jāņem vērā, ka pasākumiem ir jābūt reāliem, ekonomiskiem (izmaksām ir jābūt mazākām nekā iespējamie zaudējumi), koordinētiem visos līmeņos un atbilstošiem projekta iesniedzēja izstrādātajiem vadības un kontroles pasākumiem (iekšējiem normatīvajiem aktiem), kas nodrošina kvalitatīvu projekta ieviešanu.*

|  |  |
| --- | --- |
|  | Pievieno risku.  Var pievienot vairākus riskus, katram izveidojot atsevišķu tabulu |

|  |  |
| --- | --- |
| Graphical user interface, text, application  Description automatically generated | **Projekta riska veids**  Izvēlnē atzīmē atbilstošo:   * finanšu, * īstenošanas, * rezultātu un uzraudzības rādītāju sasniegšanas, * administrēšanas, * cits. |
| **Riska apraksts**  Ievada informāciju  Definē riska nosaukumu un sniedz tā aprakstu |
| **Riska ietekme**  Izvēlnē atzīmē atbilstošo riska ietekmes līmeni:   * augsts, * vidējs * zems. |
| **Iestāšanās varbūtība**  Izvēlnē atzīmē atbilstošo riska iestāšanās varbūtības līmeni:   * augsts, * vidējs, * zems. |
| **Atbildīgais par riska novēršanu (amats)**  Ievada informāciju  Norāda atbildīgā amatu |
| **Riska novēršanas/mazināšanas pasākumi**  Ievada informāciju  Sniedz riska novēršanas/mazināšanas pasākuma aprakstu |

### Projekta saturiskā saistība ar citiem projektiem

***Šajā sadaļā projekta iesniedzējs*** *sniedz informāciju par projekta iesniedzēja iesniegtiem, īstenotiem (jau pabeigtiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija (skaidra nošķiršana), ieguldījumu sinerģija (papildināmība), tai skaitā dalību LIFE integrētajā projektā “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” (LIFE Waste To Resources IP, LIFE20 IPE/LV/000014), ja attiecināms.*

### Sniegtajai informācijai jāapliecina dubultā finansējuma neesamību, t.i., projektā plānotās izmaksas nav un netiks finansētas no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem.

|  |  |  |
| --- | --- | --- |
| Text  Description automatically generated with low confidence | | Pievieno projektu.Var pievienot vairākus projektus, katram izveidojot atsevišķu tabulu |
|  | **Kas ir projekta atbalsta sniedzējs?** Izvēlnē atzīmē atbilstošo:CFLA,cits | |
| **Lomas projektā** Izvēlnē atzīmē atbilstošo:projekta īstenotājs,sadarbības partneris | |
| **Projekts** Izvēlnē atzīmē atbilstošo projektu no saraksta vai atzīmē “Projekts nav sarakstā” un ievada informāciju par saistīto projektu | |
| **Projekta nosaukums**  Ievada informāciju  Norāda saistītā projekta nosaukumu | |
| **Projekta numurs**  Ievada informāciju  Norāda saistītā projekta numuru | |
| **Īstenošanas periods no-, - līdz**  Datuma izvēles laukā izvēlas datumu no kalendāra Ievada saistītā projekta īstenošanas periodu | |
| **Projekta kopsavilkums, galvenās darbības** Ievada informācijuSniedz visaptverošu, strukturētu projekta būtības kopsavilkumu, norādot galvenās projekta darbības. | |
| **Papildināmības/demakrācijas apraksts** Ievada informācijuApraksta plānoto darbību un izmaksu demarkāciju, ieguldījumu sinerģiju. | |
| **Finansējums**  Ievada informāciju  Norāda projekta kopējās izmaksas EUR | |
| **Finansējuma avots un veids**  Ievada informāciju  Norāda finansējuma avotus un veidu (valsts/ pašvaldību budžets, ES fondi, cits) | |
| **Vai saņemts kā valsts atbalsts saimnieciskai darbībai?**  Izvēlnē atzīmē atbilstošo: jā vai nē | |
| **Regulējums**  Ievada informāciju. Lauks ir redzams, ja jautājumā “Vai saņemts kā valsts atbalsts saimnieciskai darbībai?” atzīmēts “Jā”.  Norāda valsts atbalsta regulējumu saskaņā ar kuru atbalsts sniegts (Vairāk informācijas par valsts atbalsta regulējumu - <https://www.cfla.gov.lv/lv/valsts-atbalsta-regulejums>) | |

## SADAĻA – DARBĪBAS

***Šajā sadaļā projekta iesniedzējs:***

* *izvēlas projektā plānotās darbības atbilstoši SAM MK noteikumu 14. punktā noteiktajām atbalstāmajām darbībām;*
* *dažādu veidu atkritumu dalītās vākšanas jaunu konteineru iegāde atbilstoši atbildīgās iestādes apstiprinātajai un vadošās iestādes saskaņotajai vienas vienības izmaksu likmju aprēķina un piemērošanas metodikai;*
* *komunikācijas un vizuālās identitātes prasību nodrošināšanas pasākumi atbilstoši SAM MK noteikumu 24.6. apakšpunktam.*

***Darbībām jābūt:***

* *precīzi definētām, t.i., no darbību nosaukumiem var spriest par to saturu, ir aprakstīta to ietvaros plānotā rīcība;*
* *pamatotām, t.i., tās tieši ietekmē projekta mērķa, rezultātu un rādītāju sasniegšanu, ir* ***precīzi definētām un ar reāli sasniedzamu rezultātu****, tā skaitlisko izteiksmi un atbilstošu mērvienību*. *Katrai projekta darbībai (ja nav apakšdarbību) norāda vismaz vienu precīzi definētu, izmērāmu un reāli sasniedzamu rezultātu, tā skaitlisko izteiksmi un atbilstošu mērvienību, kas loģiski izriet no darbības nosaukuma un apraksta;*
* ***pamatotām,*** *t.i., tās tieši ietekmē projekta mērķa, rezultātu un rādītāju sasniegšanu, ir pamatota to nepieciešamība, aprakstīta to ietvaros plānotā rīcība;*
* ***sasaistītām ar projekta iesniegumā plānoto laika grafiku****, tās ir secīgas un nodrošina uzraudzības rādītāju sasniegšanu;*
* ***piesaistītiem projekta rādītājiem un budžeta pozīcijai/-ām*** *attiecīgajai darbībai (kad sadaļa “Budžeta kopsavilkums” ir aizpildīta).*

***Darbības “Dažādu veidu atkritumu dalītās vākšanas jaunu konteineru iegāde (..)” ietvaros:***

* *veido skaidri nodalītas apakšdarbības pa iegādājamo konteineru veidiem, atkritumu veidiem vai pašvaldību teritorijām,*
* *apakšdarbību aprakstos norāda, kādi pasākumi un darbības tiks veiktas attiecīgās apakšdarbības īstenošanas laikā, atbilstoši “Vienas vienības izmaksu metodiku vienkāršoto izmaksu piemērošanai Eiropas Savienības kohēzijas politikas programmas 2021. – 2027. gadam specifiskā atbalsta mērķa 2.2.2. “Pārejas uz aprites ekonomiku veicināšana” pasākumā 2.2.2.2. “Atkritumu dalītā vākšana”” projektu iesniegumu atlases 1.kārtas īstenošanai” (turpmāk – VVIM; nolikuma 4. pielikums) 3. pielikumā noteiktajām minimālajām prasībām, tai skaitā:*
* ***kādi konteineri*** *tiks iegādāti, norādot to* ***tilpumu, materiālu, krāsu.*** *Konteineriem jābūt specializētiem konkrētā dalītā atkritumu veida savākšanai (vienā konteinerā var tikt ievietoti arī vairāki atkritumu veidi, piemēram, vieglais iepakojums (papīrs, plastmasa, metāls)), jāatbilst vispārējam specializētā aprīkojuma standartam (tādiem kā CE, AFNOR EN840, RAL kvalitāte, DIN4, DNV 2,7-15; uzskaitījums nav ierobežojošs);*
* ***kādi atkritumu veidi*** *konkrētajos konteineros* ***tiks vākti*** *projekta ietvaros iegādātajos un izvietotajos atkritumu dalītas vākšanas konteineros,* ***norādot atbilstošu atkritumu klasi*** *no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Attiecībā uz dalīti vācamajiem atkritumu veidiem klases ir: grupa 1501 “Iepakojums (ieskaitot atsevišķi savākto sadzīvē radīto izlietoto iepakojumu)”; 20. nodaļas atkritumi “Sadzīvē radušies atkritumi (mājsaimniecību atkritumi un tiem līdzīgi tirdzniecības un rūpniecības uzņēmumu un iestāžu atkritumi), arī atsevišķi savāktie atkritumu veidi” un 17. nodaļas “Būvniecības un būvju nojaukšanas atkritumi”, izņemot grupas 1703; 1704 un 1705. Tāpat iespējama arī sadzīves atkritumu klase 200307 “Liela izmēra atkritumi”;*
* ***kuras pašvaldības teritorijā*** *konteineri tiks izvietoti, tai skaitā norādot atsauci uz* ***konkrētās pašvaldības****, kurā plānots izvietot atkritumu dalītās vākšanas konteinerus vai mājkompostēšanas kompostētājus,* ***saistošajiem noteikumiem*** *par atkritumu apsaimniekošanu, kas paredz atkritumu dalītās vākšanas attīstību vai iespēju mājsaimniecībām veikt kompostēšanu to privātajā teritorijā un nodrošinot, ka projekta iesniegumā paredzētās darbības atbilst minētās pašvaldības saistošajiem noteikumiem. Atbilstību saistošajiem noteikumiem par atkritumu apsaimniekošanu iespējams pārbaudīt vietnē* [*https://likumi.lv/ta/veids*](https://likumi.lv/ta/veids)*, izvēloties konkrēto pašvaldību;*
* *vai konteineri tiks iegādāti, lai konkrētās pašvaldības teritorijā* ***paplašinātu pakalpojuma pārklājumu*** *jeb nodrošinātu konteineru pieejamību lielākam sabiedrības lokam jau kādam esošam dalīti vāktam atkritumu veidam vai* ***ieviestu jaunu****, līdz šim dalīti nevāktu,* ***atkritumu veidu dalīto vākšanu*** *pašvaldībā, vai veiktu* ***abas minētās darbības;***
* ***plānotā aprīkojuma jaudu (kravnesību)*** *– svara apjomu tonnās, kāds var tikt savākts ar projektā plānoto atkritumu dalītās vākšanas aprīkojumu atbilstoši ražotāja produkta lapai, ko pievieno projekta iesniegumam. Ja tiek iegādāti dažāda tipa konteineri dažāda veida atkritumiem, to potenciālais svara apjoms, izteikts tonnās, tiek summēts. Svarā netiek ieskaitīta konteinera pašmasa.*

*Jaudu (kravnesību) nenorāda jūras tipa konteineriem un noliktavu moduļiem, kas paredzēti sadzīves bīstamo un videi kaitīgu preču atkritumu savākšanai, jo šo konteineru kravnesība nav vienāda ar tajos īslaicīgi uzglabājamo atkritumu svaru, turklāt atkritumu izvietošanai tajos tiek izmantoti plaukti un papildaprīkojums;*

* *ja apakšdarbības īstenošana ir uzsākta pirms līguma par projekta īstenošanu slēgšanas (bet ne agrāk kā pirms 2024. gada 3. aprīļa), aprakstā norāda informāciju par aktivitātēm, kas veiktas/plānotas pirms līguma par projekta īstenošanu slēgšanas, un to uzsākšanas datumu.*

***Darbības “Komunikācijas un vizuālās identitātes prasību nodrošināšanas pasākumi” ietvaros paredz:***

* *projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots publicēt īsu un ar atbalsta apjomu samērīgu aprakstu par projektu, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;*
* *ar projekta īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;*
* *sabiedrībai skaidri redzamā vietā uzstādīt vismaz vienu plakātu, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par projektu un uzsvērts no Eiropas Savienības fondiem saņemtais atbalsts.*

*Plānojot projekta publicitātes pasākumus, jāņem vērā Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās[[1]](#footnote-2) noteiktās prasības.*

*Tiešsaistes ģeneratorā[[2]](#footnote-3) finansējuma saņēmēji, veicot vienkāršas darbības, var izveidot drukāšanai gatavus PDF failus informācijas stendiem, plāksnēm un plakātiem, kas paredzēti konkrētiem projektiem.*

***Projekta darbībās/ apakšdarbībās norāda horizontālā principa “Nenodarīt būtisku kaitējumu” darbību – atkritumu turpmākais pielietojums****:*

* *dalīti vāktajiem sadzīves atkritumiem vai sadzīves bīstamajiem atkritumiem, videi kaitīgu preču atkritumiem, bīstamajiem atkritumiem* ***plānots rast turpmāku pielietojumu*** *un to pārstrādes produkti un materiāli tiks atgriezti saimnieciskā apritē vai atkritumi tiks reģenerēti (t.i., atkritumi tiks nodoti sagatavošanai pārstrādei un reģenerācijai un/ vai pārstrādāti vai reģenerēti attiecīgu piesārņojošās darbības atļauju saņēmuša komersanta apsaimniekotās iekārtās), tādējādi samazinot iespēju tiem tikt apglabātiem. Mājsaimniecības, kas nodrošinās mājkompostēšanu, ir uzskatāmas par kompostēšanā izmantoto atkritumu pārstrādātājām;*
* ***aprakstā norāda atkritumu daudzumu un procentuālo apjomu, kādam tiks nodrošināts turpmākais pielietojums.*** *Procentuālo apjomu nosaka no gada laikā savācamā* ***konkrētā atkritumu veida****, izmantojot mērvienību “tonnas gadā” (t/g), ar divām zīmēm aiz komata. Ja paredzēta vairāku veidu atkritumu dalīta vākšana, gada savācamo daudzumu summē, saskaitot kopējo dažādo atkritumu veidu daudzumu, izmantojot mērvienību t/g, kopsummai ir jāsakrīt ar projekta rezultāta rādītāju. Summēšana tiek veikta sekojošās atkritumu grupās:*

*1) dalīti vākti* ***sadzīves atkritumi****, arī bioloģiskie atkritumi, ko izmantos mājkompostēšanā;*

*2) dalīti vākti* ***sadzīves bīstamie atkritumi, videi kaitīgu preču atkritumi un bīstamie atkritumi****.*

*Minimālie rādītāji ir jāsasniedz* ***visām*** *projektā iekļautajām vienas grupas atkritumu(vismaz 60% sadzīves atkritumiem un vismaz 30% sadzīves bīstamo atkritumiem, videi kaitīgu preču atkritumiem, bīstamiem atkritumiem) klasēm. Atkritumu veids un bīstamība nosakāms, norādot atbilstošu klasi no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Ja dažādiem atkritumu veidiem (klasēm) ir dažāda pārstrādes produktu un materiālu atgriešanas apritē vai reģenerācijas apjoma vērtība, procentuālo vērtību nosaka pēc vidējā procentuālā rādītāja atkritumu grupas kopumā.*

***Projekta darbībās/ apakšdarbībās norāda horizontālā principa “Klimatdrošināšana” darbību – atkritumu dalītās vākšanas aprīkojuma (konteineri) marķējums*** *– veicot iepirkumu, projekta iesniedzējs pieprasīs, lai produktiem būtu “CE” marķējums (minimālās prasības) vai pieprasīs, ka konteineriem jāatbilst “CE” marķējumam un RAL kvalitātes marķējumam jeb zīmei raksturīgām kvalitātes prasībām. Ja plānots, ka daļa konteineru būs tikai ar “CE” marķējumu, bet daļa ar “CE” un “RAL” sertifikātu, konkrēti norāda, kāda veida konteineriem tiks piemērotas kādas prasības.*

***“CE” marķējums*** *ir sertifikācijas zīme, kas norāda Eiropas Ekonomikas zonā (EEZ) pārdoto produktu atbilstību veselības, drošības un vides aizsardzības standartiem.**Sertifikācijas zīme apliecina, ka izstrādājums ir patērētājam drošs un noturīgs pret klimata ietekmi, neradīs kaitējumu videi. “CE” marķējumu regulē Eiropas Parlamenta un Padomes Lēmums Nr. 768/2008/EK ( 2008. gada 9. jūlijs) par produktu tirdzniecības vienotu sistēmu un ar ko atceļ Padomes Lēmumu 93/465/EEK (Dokuments attiecas uz EEZ), vispārējie principi, kas reglamentē CE zīmi, ir izklāstīti Eiropas Parlamenta un Padomes Regulā (EK) Nr. 765/2008 (2008. gada 9. jūlijs), ar ko nosaka prasības akreditācijai un tirgus uzraudzībai saistībā ar preču tirdzniecību.*

***“RAL” kvalitātes zīmes*** *identificē tos produktus un pakalpojumus, kurus uzņēmumi ražo vai sniedz saskaņā ar augstiem un precīzi definētiem kvalitātes kritērijiem. Papildu informācija par RAL sertifikātu pieejama šeit:* [*https://www.ral-guetezeichen.de/en/what-are-ral-guetezeichen-quality-marks/*](https://www.ral-guetezeichen.de/en/what-are-ral-guetezeichen-quality-marks/)*, attiecībā par atkritumu konteineriem skatīt šeit:* [*https://www.ral-guetezeichen.de/gz-einzelansicht/?gz=gz\_951*](https://www.ral-guetezeichen.de/gz-einzelansicht/?gz=gz_951)*. “RAL” kvalitātes zīme var nebūt attiecināta uz iekštelpās izmantojamiem konteineriem, taču tiem tāpat nepieciešams “CE” marķējums.*

***Projekta darbībās/ apakšdarbībās norāda vismaz vienu horizontālā principa “Vienlīdzība, iekļaušana, nediskriminācija un pamattiesību ievērošana” vispārīgo darbību, piemēram:***

* *nodrošinot ka informācija publiskajā telpā, t.sk. tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv / Vadlīnijas piekļūstamības izvērtējumam pieejamas šeit:* [*https://www.varam.gov.lv/lv/wwwvaramgovlv/lv/pieklustamiba*](https://www.varam.gov.lv/lv/wwwvaramgovlv/lv/pieklustamiba)*);*
* *nodrošinot, ka projekta tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020)* [*https://www.lm.gov.lv/lv/celvedis-ieklaujosasvides-veidosanai-valsts-un-pasvaldibu-iestades-2020*](https://www.lm.gov.lv/lv/celvedis-ieklaujosasvides-veidosanai-valsts-un-pasvaldibu-iestades-2020)*).*

|  |  |
| --- | --- |
|  | Izmantojot funkciju “Pārvaldīt darbības” izvēlas projekta darbības |
|  | No pasākuma definētajām darbībām izvēlās projektā plānotās darbības, veicot atzīmi “Attiecināt”. |
|  | Nepieciešamības gadījumā definē jaunu apakšdarbību, veicot atzīmi “Pievienot apakšdarbības”, norādot attiecīgās apakšdarbības nosaukumu, sniedzot tās aprakstu un nosakot plānotos rezultātus.  Izmantojot funkciju “Labot”, pievieno darbības/apakšdarbības aprakstu. |
|  | Izveidotajām darbībām/apakšdarbībām:   * apakšsadaļā “Rādītāji” atzīmē rādītājus, kuri attiecas uz konkrēto darbību, un/vai pievieno darbības rezultātu, tā mērvienību un skaitu (izmantojot funkciju “Labot”); * apakšsadaļā “Īstenošanas grafiks” attiecīgajai darbībai/apakšdarbībai, izmantojot funkcionalitāti  norāda atbilstošo īstenošanas periodu; * apakšsadaļā “Budžeta pozīcijas” automātiski tiek ielasītas sadaļā “Projekta budžeta kopsavilkums” piesaistītas projekta budžeta pozīcijas (izmaksas).   *!Izmaksu pozīciju piesaistīšana sadaļā “Budžeta kopsavilkums” jāveic, attiecīgajai izmaksu pozīcijai kolonnā “Projekta darbības numurs” izvēloties attiecīgās definētās darbības numuru/nosaukumu*. |
|  | * *apakšsadaļā “HP darbības” atzīmē horizontālo principu darbības, kas tiks īstenotas līdz ar projekta darbību/ apakšdarbību (ja attiecināms).* * *izmantojot funkciju “Pievienot pamatojumu”, pievieno izvēlētās HP “Nenodarīt būtisku kaitējumu” , “Klimatdrošināšana”, un “VINPI” darbības aprakstu, norādot un raksturojot konkrētas aktivitātes, kas tiks īstenotas attiecīgās darbības/ apakšdarbības ietvaros.* |

**SADAĻA – RĀDĪTĀJI**

*Šajā sadaļā projekta iesniedzējs nosaka projekta ietvaros sasniedzamo rezultāta rādītāju, atbilstoši SAM MK noteikumu 4.2. apakšpunktā noteiktajam – šķiroti savāktu atkritumu daudzums (tonnas gadā).*

*Projekta rādītājus sadaļā ”Darbības” sasaista ar projekta darbībām, tādējādi norādot, ar kādām darbībām rādītāji tiks sasniegti.*

Attēls, kurā ir teksts, ekrānuzņēmums

Apraksts ģenerēts automātiski

Attēls, kurā ir teksts, ekrānuzņēmums, programmatūra, fonts

Apraksts ģenerēts automātiski

**SADAĻA - VALSTS ATBALSTS**

**Jautājumi par finansējuma saņēmēju**

|  |  |  |
| --- | --- | --- |
|  | Izmantojot funkciju “Labot” vai “Aizpildīt”, pievieno informāciju par projekta iesniedzēju: | |
|  | | **Vai projektā projekta iesniedzējs saņem valsts atbalstu?**  Izvēlnē atzīmē atbilstošo:   * **saņem** * nesaņem |
| **Vai projektā finansējuma saņēmējs ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * **nav** |
| Graphical user interface, text, application  Description automatically generated | | **Valsts atbalsta instruments.**  Atzīmē atbilstošo.    *Atzīmē “tiešais maksājums no valsts vai pašvaldības budžeta (subsīdija vai dotācija)”* |
|  | | **Atbalsta mērķi**  Atzīmē atbilstošo.  *Komisijas 2023. gada 13. decembra Regula Nr.*[*2023/2831*](http://eur-lex.europa.eu/eli/reg/2023/2831/oj/?locale=LV)*par Līguma par Eiropas Savienības darbību*[*107.*](https://likumi.lv/ta/id/350820#p107)*un*[*108. panta*](https://likumi.lv/ta/id/350820#p108)*piemērošanu*de minimis*atbalstam* |

**SADAĻA – ĪSTENOŠANAS GRAFIKS**

|  |  |
| --- | --- |
|  | Lai izveidotu projekta īstenošanas grafiku, norāda plānoto vienošanās slēgšanas ceturksni, īstenošanas ilgums pilnos mēnešos un precizē projekta darbību/apakšdarbību īstenošanas periodu |

|  |  |
| --- | --- |
|  | Izmantojot ikonu , atver modālo logu ceturkšņa izvēlei, kur atzīmē vienu izvēles lauku (ceturksni)  *Paredzot plānoto līguma slēgšanas ceturksni, ņem vērā projekta iesnieguma iesniegšanas datumu, tā vērtēšanai un lēmuma par projekta iesnieguma apstiprināšanu pieņemšanai nepieciešamo laiku.* |

|  |  |
| --- | --- |
|  | Izmantojot ikonu , atver modālo logu ar manuāli aizpildāmu ciparu lauku, kura maksimālā pieļaujamā vērtība ir 12. Aiz lauka ir pieejamas ikonas + un -, kuras ļauj samazināt vai palielināt lauka vērtību par 1.  *Norāda plānoto kopējo projekta īstenošanas ilgumu pilnos mēnešos pēc līguma par projekta īstenošanu noslēgšanas. Atbilstoši SAM MK noteikumu 19. punktam projekts tiek īstenots 12 mēnešu laikā no civiltiesiskā līguma par projekta īstenošanu noslēgšanas dienas, bet ne ilgāk kā līdz 2025. gada 31. decembrim. Termiņā neieskaita projekta pēcuzraudzības periodā īstenojamo sabiedrības izglītošanas un vides apziņas celšanas pasākumu izpilde laika periodu.* |

|  |  |
| --- | --- |
|  | Īstenošanas grafikā, noklikšķinot uz ikonas , pirms vēlamās darbības vai apakšdarbības, ir iespējams atzīmēt/precizēt vēlamos darbības vai apakšdarbības īstenošanas ceturkšņus.  *Ja projekta darbības īstenošana ir uzsākta pirms līguma par projekta īstenošanu slēgšanas, projekta darbības aprakstā norāda informāciju par darbībām, kas veiktas vai plānotas pirms līguma par projekta īstenošanu slēgšanas, un to uzsākšanas datumu.*  *Projektā plānoto darbību izmaksas ir attiecināmas no SAM MK noteikumu spēkā stāšanās dienas, t.i., 2024. gada 3. aprīļa, taču darbības nedrīkst būt pabeigtas pirms projekta iesnieguma iesniegšanas Sadarbības iestādē*[[3]](#footnote-4) |

**SADAĻA – FINANSĒJUMA SADALĪJUMS PA AVOTIEM**

|  |  |
| --- | --- |
|  | **Finansējuma avots**  Automātiski tiek attēloti pasākumā paredzētie finansējuma avoti  **Summa**  Ievada projektā paredzēto finansējuma summu katram finansēšanas avotam  *Norāda finansējuma apmēru:*   * *nepārsniedzot 352 941 euro, tai skaitā KF finansējums 300 000 euro un privātais līdzfinansējums 52 941 euro apmērā.* * *nodrošinot atbilstību SAM MK noteikumu 9. punktā paredzētajam – KF finansējuma apmērs nepārsniedz 85% no projekta kopējā attiecināmā finansējuma, un privātais līdzfinansējums ir vismaz 15% no projekta kopējā attiecināmā finansējuma.*   **Publisko un kopējo attiecināmo izmaksu summa**  Tiek aprēķināta automātiski tāpat kā finansējuma apjoma procentuālais lielums konkrētajam finansējuma avotam pa visu projekta īstenošanas laiku. |

**SADAĻA – PROJEKTA BUDŽETA KOPSAVILKUMS**

*Šajā sadaļā izmaksu pozīcijas ir norādītas atbilstoši SAM MK noteikumu 15., 16., un 17. punktam.*

*Izmaksu plānošanā izmanto:*

* *“Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”[[4]](#footnote-5);*
* *“Vienas vienības izmaksu metodiku vienkāršoto izmaksu piemērošanai Eiropas Savienības kohēzijas politikas programmas 2021. – 2027. gadam specifiskā atbalsta mērķa 2.2.2. “Pārejas uz aprites ekonomiku veicināšana” pasākumā 2.2.2.2. “Atkritumu dalītā vākšana”” projektu iesniegumu atlases 1.kārtas īstenošanai”;*
* *budžeta aprēķinu ar integrētām VVIM vērtībām (nolikuma 2. pielikums).*

***Šajā sadaļā projekta iesniedzējs****:*

* ***iekļauj tikai tās izmaksas, kuras paredzēts segt no projekta finansējuma, tas ir, no KF un privātā līdzfinansējuma****;*
* *kolonnā “Izmaksu pozīcijas nosaukums” izvēlas uz projektu attiecināmās izmaksu pozīcijas;*
* *kolonna “Izmaksu veids” tiks aizpildīta automātiski. Šajās izmaksu pozīcijās atbilstoši SAM MK noteikumu 22. punktam  var tikt iekļautas tikai tiešās attiecināmās izmaksas;*
* *kolonnās “Daudzums” un “Mērvienība” norāda konteineru skaitu. Norādītā informācija nedrīkst būt pretrunīga ar projekta iesnieguma sadaļā “Darbības” norādītajiem plānotajiem darbību rezultātiem;*
* *kolonnā “Projekta darbības Nr.” izvēlas un norāda atsauci uz projekta darbību vai apakšdarbību, uz kuru šīs izmaksas attiecināmas, nodrošinot, ka izmaksas loģiski izriet no projekta darbībām;*
* *kolonnā “Attiecināmās izmaksas” norāda attiecīgās izmaksas euro ar diviem cipariem aiz komata. Ņem vērā, ka VVIM izmaksu likmēs:*
* *nav iekļauts PVN – saskaņā ar SAM MK noteikumu 17. punktā noteikto PVN maksājumi, kas tiešā veidā saistīti ar projektu, nav attiecināmās izmaksas. PVN ir atgūstams atbilstoši normatīvajiem aktiem nodokļu politikas jomā;*
* *jau ir iekļautas konteineru montāžas, piegādes, noliktavu pakalpojuma izmaksas un projekta obligāto informācijas un publicitātes pasākumu izmaksas.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Budžeta pozīcijas kods** | **Nosaukums** | **Izmaksu veids** | **Vienas vienības izmaksu pielieto-jums** | **Daudzums** | **Mērvienība** | **Projekta darbības numurs** | **Attiecināmā summa** | **%** |
| **6.** | **Materiālu, aprīkojuma un iekārtu izmaksas** |  |  |  |  |  |  |  |
| **6.2.** | **Aprīkojuma un iekārtu izmaksas**  *Atbilstoši SAM MK noteikumu 16.1. apakšpunktam dažādu veidu specializēto konteineru iegāde šādu atkritumu veidu savākšanai:* |  |  |  |  |  |  |  |
| **6.2.1.** | **Izlietotā iepakojuma konteineri 1100 litru (plastmasas)** | tiešās | ir |  |  |  |  |  |
| **6.2.2.** | **Izlietotā iepakojuma konteineri 660 litru (plastmasas)** | tiešās | ir |  |  |  |  |  |
| **6.2.3.** | **Izlietotā iepakojuma konteineri 240 litru (plastmasas)** | tiešās | ir |  |  |  |  |  |
| **6.2.4.** | **Izlietotā iepakojuma konteineri 120 litru (plastmasas)** | tiešās | ir |  |  |  |  |  |
| **6.2.5.** | **Izlietotā iepakojuma konteineri 1100 litru (metāla)** | tiešās | ir |  |  |  |  |  |
| **6.2.6.** | **Izlietotā iepakojuma konteineri 660 litru (metāla)** | tiešās | ir |  |  |  |  |  |
| **6.2.7.** | **Izlietotā iepakojuma trīs kameru iekštelpu un ārtelpu dalītās vākšanas konteineri (dažāda tilpuma)** | tiešās | ir |  |  |  |  |  |
| **6.2.8.** | **Cigarešu izsmēķu tvertnes ārtelpām (pie sienas stiprināmas urnas)** | tiešās | ir |  |  |  |  |  |
| **6.2.9.** | **Bioloģisko atkritumu konteineri 240 litri** | tiešās | ir |  |  |  |  |  |
| **6.2.10.** | **Bioloģisko atkritumu konteineri 120 litri** | tiešās | ir |  |  |  |  |  |
| **6.2.11.** | **Tvertnes mājkompostēšanai dārza atkritumiem (tilpumā no 400 litriem līdz 1 kubikmetram)** | tiešās | ir |  |  |  |  |  |
| **6.2.12.** | **Tekstila atkritumu konteineri** | tiešās | ir |  |  |  |  |  |
| **6.2.13.** | **Neizlietoto medikamentu tvertnes aptiekām (videi kaitīgiem atkritumiem, dažāda tilpuma)** | tiešās | ir |  |  |  |  |  |
| **6.2.14.** | **Noliktavas tipa konteineri videi kaitīgām precēm** | tiešās | ir |  |  |  |  |  |
| **6.2.15.** | **Būvgružu un lielgabarīta konteineri (no 1,1 līdz 9 kubikmetru tilpuma konteineri)** | tiešās | ir |  |  |  |  |  |
| **6.2.16.** | **Būvgružu un lielgabarīta konteineri (no 10 līdz 20 kubikmetru tilpuma konteineri)** | tiešās | ir |  |  |  |  |  |

* ***Izmaksām projekta budžeta kopsavilkumā ir jābūt atainotām tā, lai ir skaidrs, kā projekta iesniedzējs ir nonācis līdz plānotajai summai katrā izdevumu pozīcijā, kā arī izmaksu pozīciju vienības un skaits ļauj secināt, ka tās atbilst projektā izvirzīto mērķu un rādītāju sasniegšanai.***

**SADAĻA - OBLIGĀTIE PIELIKUMI**

Attēls, kurā ir teksts, rinda, cipars, fonts

Apraksts ģenerēts automātiski

**Obligātie pielikumi, kas jāpievieno:**

* *sabiedrības izglītošanas plānu, kas satur vismaz šādu informāciju:*
* *projekta iesniedzēja plānotais privātā finansējuma[[5]](#footnote-6) ieguldījums sabiedrības izglītošanas plāna realizācijā projekta pēcuzraudzības periodā, kas ir vismaz 5%[[6]](#footnote-7) apmērā proporcionāli projekta kopējām attiecināmajām izmaksām;*
* *veicamās darbības sabiedrības izglītošanai un vides apziņas celšanai, piemēram, informatīvā kampaņa dažādām mērķauditorijām par atkritumu pareizas apsaimniekošanas nozīmi, patērētāju kultūras ietekmi uz apkārtējo vidi, izdales materiāli pašvaldībām par iespējām veicināt atkritumu rašanās novēršanu, ilgtspējīgu produktu izvēli, atkritumu dalītas vākšanas un šķirošanas nozīmi un to, kā tas kopumā ietekmē atkritumu pārstrādes efektivitāti un pārstrādes produktu, tiešsaistes informatīvie materiāli izvietošanai finansējuma saņēmēja, pašvaldību, atkritumu apsaimniekotāju vietnēs par projekta būtību un tā pozitīvo ietekmi, iespējām iegūt pēc iespējas vairāk kvalitatīvu pārstrādes izejvielu uz vietas Latvijā, ievērojot “pašpietiekamības un tuvuma” principu u.c.*
* *Sabiedrības izglītošanas plānā informatīvie pasākumi ir nodalāmi no obligātajiem publicitātes pasākumiem, kas jānodrošina saskaņā ar SAM MK noteikumu 24.6. apakšpunktu un ar normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā.*
* *Līdzekļu izmantošanu finansējuma saņēmējs apliecinās, atskaiti kopā ar izmaksas pamatojošiem dokumentiem ik gadu iesniedzot sadarbības iestādē.*
* *konteineru ražotāja produktu (tehnisko parametru) lapas, kas satur informāciju par kravnesību tonnās (t);*
* *līgumu ar pašvaldību par atkritumu apsaimniekošanas pakalpojuma sniegšanu tās teritorijā, kas ir spēkā vismaz uz projekta īstenošanas laiku (attiecināms, ja projekta iesniegumā nav norādīta saite uz Elektronisko iepirkumu sistēmas datu bāzē spēkā esošo līgumu, kas apliecina projekta iesniedzēja atbilstību SAM MK noteikumu 11.1. apakšpunkta prasībām);*
* *de minimis atbalsta uzskaites sistēmā sagatavotās veidlapas izdruku (attiecināms, ja projekta iesniegumā nav norādīts sistēmā izveidotās un apstiprinātās atbalsta pretendenta veidlapas identifikācijas numurs).*

**Papildu pielikumi *(pievienojami, ja attiecināms):***

* *projekta iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);*
* *citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.*

## SADAĻA - APLIECINĀJUMI

### Attēls, kurā ir teksts, fonts, rinda, ekrānuzņēmums Apraksts ģenerēts automātiski

***Šajā sadaļā projekta iesniedzējs projekta iesniegšanas brīdī apstiprina obligāto apliecinājumu*** *– “Apliecinājums par dubultā finansējuma neesamību un projekta īstenošanas nosacījumu ievērošanu”.*

**Apliecinājums par dubultā finansējuma neesamību un projekta īstenošanas nosacījumu ievērošanu**

Apliecinu, ka

1. projekta iesniedzējs t. sk. projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, neatbilst nevienam no Eiropas Savienības fondu 2021.–2027. gada plānošanas perioda vadības likuma 22. panta pirmajā daļā minētajiem projektu iesniedzēju izslēgšanas noteikumiem (nav attiecināms uz tiešās vai pastarpinātās pārvaldes iestādēm, atvasinātām publiskām personām, citām valsts iestādēm);
2. projekta iesniedzēja rīcībā ir pietiekami un stabili finanšu resursi (nav attiecināms uz valsts budžeta iestādēm);
3. projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;
4. nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;
5. atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;
6. projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;
7. projekta iesniegumam pievienoto dokumentu tulkojumi, ja tādi ir pievienoti, ir pareizi;
8. esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;
9. piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām.

Apzinos, ka:

1. projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;
2. projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;
3. projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;
4. nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

1. Vadlīnijas pieejamas <https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas>. [↑](#footnote-ref-2)
2. Pieejams: https://ec.europa.-eu/regional\_policy/policy/communication/online-generator\_lv?lang=lv. [↑](#footnote-ref-3)
3. Eiropas Parlamenta un Padomes 2021.gada 24.jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; [https://eur-lex.europa.eu/legal-content/LV/TXT/HTML/?uri=CELEX‌:32021R1060&qid=162511668‌4765&from=EN](https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN) 63. panta 6. daļa. [↑](#footnote-ref-4)
4. Pieejamas: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>.  [↑](#footnote-ref-5)
5. Līdzekļu, kuri nav no citiem publiskā finansējuma, t.sk. ES fondu, avotiem un par kuriem nav saņemts nekāds komercdarbības atbalsts. [↑](#footnote-ref-6)
6. Procentuālā vērtība tiek noteikta ar 2 zīmēm aiz komata, taču vērtību nenoapaļo uz augšu, piemēram, 5,78% tiek vērtēts kā 5%. [↑](#footnote-ref-7)